Keskustelu:Luettelo romaaneihin perustuvista elokuvista

message: "Luettelo romaaneista, joista on tehty elokuvaversio"? --Quadriplegia 12. helmikuuta 2010 kello 12.29 (EET)
replies: text: Ehkä paremmin tuo määritelmässäkin esiintyvä "luettelo romaaneista, joiden pohjalta on tehty elokuva" tai osaako joku esittää vielä lyhyemmän muotoilun?--Urjanhai 12. helmikuuta 2010 kello 12.33 (EET)
replies: text: :"Luettelo romaanien elokuvaversioista"?--Nedergard 12. helmikuuta 2010 kello 12.44 (EET)
replies: text: ::Olisiko "Luettelo romaanien elokuvasovituksista"? Versiohan on pikemminkin saman teoksen vaihtoehtoinen muoto, mutta sovitus ilmaisee, että kyseessä on uusi erillinen teos.--Urjanhai 12. helmikuuta 2010 kello 13.13 (EET)
replies: text: :::Joo, sovitus on parempi.--Nedergard 12. helmikuuta 2010 kello 13.47 (EET)

text: :::Itse asiassa tuolla näkyi olevan ohjauksena Luettelo romaaneihin perustuvista elokuvista. Oikeastaan se on vielä selvempi ja voisikin siirtää sen päälle.--Urjanhai 12. helmikuuta 2010 kello 17.54 (EET)

text: :::Tai niin, riippuu siitä ovatko luettelon aiheena romaanit vai elokuvat. Jos romaanit, niin olisiko sitten Luettelo elokuviksi sovitetuista romaaneista.--Urjanhai 12. helmikuuta 2010 kello 17.57 (EET)
replies: text: ::::Joskin edelleen kielilinkki on [[:en:List of fiction works made into feature films. Eli jos sen mukaan mentäisiin niin voisi harkita myös muuta ilmaisua kuin romaani, joskaan en tiedä onko tällaista suomen kielessä.--Urjanhai 12. helmikuuta 2010 kello 18.01 (EET)

message: Koska tämä luettelo alkaa paisua yhä suuremmaksi, laitan tähän ohjeita muokkaajille siitä, mitkä kirjat tänne kuuluvat ja mitkä eivät, jotta alusta asti pidetään huoli siitä, ettei se täyty luetteloon kuulumattomista kirjoista. Lyhyesti siis luetteloon lisätään romaanit, joista on tehty elokuvaversio. Ottakaa kuitenkin huomioon seuraavat seikat:
*Mikä tahansa kirja tai teos ei ole romaani (lukekaa määritelmä):
**Peter Pan tai Romeo ja Julia ja niiden elokuvaversiot eivät kuulu tänne, sillä ne ovat näytelmiä. Niille voidaan perustaa oma luettelo. Asiaa mutkistaa se, että esimerkiksi Peter Panista on tehty romaaniversio ja kaikille ei ole selvää, että se oli alunperin näytelmä. Joten tarkkuutta!
**Stand by Me – viimeinen kesä ei kuulu tänne, koska se perustuu novelliin. Näillekin voidaan perustaa oma luettelo.
**Elämäkerrat ja historialliset teokset ovat tulkinnanvaraisia tapauksia. Niin kauan kuin niiden kuvaamat tapahtumat ovat fiktiivisiä, vaikka henkilöt ja historiallinen konteksti olisivatkin todellisia, ne voidaan katsoa romaaneiksi ja ottaa mukaan luetteloon, kuten esimerkiksi Schindlerin lista.
*Joskus elokuva oli ensin!
**Joskus tunnettu kirjailija sovittaa oman elokuvakäsikirjoituksensa romaaniksi elokuvan menestyksen jälkeen, kuten Arthur C. Clarke teki elokuvan 2001: Avaruusseikkailu kanssa. Jos romaani tuli jälkeenpäin, elokuva ei voinut olla sovitus siitä, ja näin se ei kuulu listaan.
**Usein elokuvista tehdään romaaniversioita oheistuotteiksi elokuvan markkinointiin. Elokuvan käsikirjoittaja voi kirjoittaa romaaniversion itse tai sen voi tehdä ammattikirjailija. Nämä eivät kuulu listaan, joten ota selvää tapauksissa, jotka eivät ole ilmiselviä, tuliko romaani vai elokuva ensin.
*Muita huomioita:
**Joskus on olemassa romaani ja elokuva, jotka ovat aivan samannimisiä, mutta elokuva ei perustu romaaniin. Hyvä esimerkki on Robert Blochin klassikkoromaanilleen kirjoittama jatko-osa Psyko II. Elokuva Psyko II ei perustu tähän romaaniin, vaan se on alkuperäinen käsikirjoitus, joka on erillinen jatko-osa Blochin romaaniin perustuvaan elokuvaan. Psyko II ei siis kuulu tähän luetteloon.
Gulogulo 19. heinäkuuta 2010 kello 00.30 (EEST)
thread_title:  Ohjeita 

message: Luettelon lukemista voisi helpottaa, jos tiedot olisivat taulukossa. Silloin kävisi myös nopeasti ilmi mikä on kirja ja mikä elokuva, ja mistä vuosiluvusta puhutaan (elokuvan/kirjan ilmestymisvuosi). Myös kun otsikko on "Luettelo...elokuvista" olisi ehkä luontevampaa luetella elokuvan eikä kirjan nimen mukaan? Nyt tiedot tuntuvat joissain tapauksissa olevan melko lailla sekaisin ja kirjat/elokuvat sekoittuvat iloisesti keskenään. --Hermis (keskustelu) 6. tammikuuta 2015 kello 17.58 (EET)
thread_title: Taulukkomuotoon?

message: Listalle oli laitettu, että elokuva Rukajärven tie perustuisi Antti Tuurin romaaniin Rukajärven tiellä, mikä ei pidä paikkaansa. Elokuvan lopputeksteissä lukee käsikirjoituksen kohdalla seuraavasti: "Antti Tuuri ja Olli Saarela Antti Tuurin romaanista Elämä isänmaalle." Ja jos ihan tarkkoja ollaan, elokuva kai perustuu kirjan taustamateriaaleihin... Mutta väärä kirja nyt joka tapauksessa oli listalla. --Hanna V (keskustelu) 9. maaliskuuta 2019 kello 22.18 (EET)
thread_title:  Rukajärven tie